Trelis/gawiki huggingface dataset:
Cogadh Réabhlóideach Mheiriceá. Cogadh réabhlóideach (1775 - 1783) i Meiriceá Thuaidh idir Ríocht na Breataine Móire agus trí choilíneacht déag Bhriotanacha ba ea Cogadh Réabhlóideach Mheiriceá, nó Cogadh Saoirse Mheiriceá, mar a thugtar air freisin. 
Thosaigh an cogadh mar chonspóid faoi chearta na gcoilíneach mar Shasanaigh, conspóid a bhain le cúrsaí tráchtála agus riaracháin. Is gearr gur tháinig tuiscint nua ag na coilínigh orthu féin mar Mheiriceánaigh, agus as sin amach bhí siad ag iarraidh deireadh a chur le riail na Breataine. 
Bhris an cogadh amach sa bhliain 1775 nuair a chuaigh na réabhlóidithe faoi réim sna coilíneachtaí uile agus gur chuir siad an Dara Chomhdháil Ilchríochach agus an tArm Ilchríochach nua ar bun. An bhliain dár gcionn fógraíodh neamhspleáchas Stáit Aontaithe Mheiriceá, náisiún nua.
Cathair Ho Chi Minh. Is í Cathair Ho Chi Minh (nó Saigon mar a thugtaí uirthi roimh an mbliain 1975) an chathair is mó in Vítneam. Ní príomhchathair anois í ach is í an áit ghnóthaí is beoga sa tír í. Tá timpeall 5,387,100 duine ina gcónaí ann agus limistéar 2,095 km² aici.
Stair.
Anuas go dtí an 17ú céad, nuair a bhain na Vítneamaigh den Chambóid í, ní raibh sa chathair ach sráidbhaile beag iascaireachta a dtugtaí Prey Nokor air i gCambóidis. Tar éis bhua na Vítneamach thosaigh an sráidbhaile ag dul i méid. Tar éis tamaill ba í an chathair ba thábhachtaí i ndeisceart Vítneam í agus tugadh Saigon uirthi. (Roimh theacht na Fraince sa 19ú haois thugtaí Gia Dinh nó 嘉定 uirthi go hoifigiúil chomh maith.)
Cé gur ghabh Vítneam an réigiún úd in aice le habhainn Mekong fágadh a lán Cambódach ann, agus tá a sliocht le fáil i gCathair Ho Chi Minh agus sa cheantar máguaird i gcónaí: Khmer Krom.
Sa bhliain 1957 rinneadh príomhchathair rialtas frith-Chumannach Vítneam Theas de Shaigon. Thosaigh an dara cogadh Inde-Síneach (cogadh cathartha), agus neart saighdiúirí Meiriceánacha sa chathair dá bharr chun cuidiú le rialtas an deiscirt. Ba dhian an comhrac a bhíodh ar siúl timpeall na cathrach. Nuair a rug fórsaí Vítneam Thuaidh an chraobh leo sa bhliain 1975 thug an rialtas nua Cumannach "Cathair Ho Chi Minh" ar "Shaigon" le hómós don cheannaire Cummanach Ho Chi Minh.
An Chéad Chogadh Ind-Síneach. Cogadh (1945 – 1954) idir An Fhrainc agus muintir Vítneam a bhí ina coilíneacht Fhrancach go dtí deireadh an chogaidh é an An Chéad Chogadh Ind-Sineach. Tar éis Cath Dien Bien Phu b'éigean do na Francaigh an tír a fhágáil.
Trí bliana tar éis dheireadh an chogaidh seo, thosaigh an An Dara Cogadh Ind-Síneach idir Vítneam Thuaidh agus Vítneam Theas cogadh a raibh Stáit Aontaithe Mheiriceá sáite go domhain ann.
Iarúsailéim. Is é príomhchathair Iosrael ná Iarúsailéim. 
In aimsir Iosrael Ársa bhí an Teampaill ann agus anois is cathair naofa é do trí reiligiún: Giúdachas, an Chríostaíocht, agus Ioslam. Is ann a cuireadh Íosa Críost chun bás.
Polaitíocht.
Ar 8 Nollaig 2017, d'fhógair Uachtarán Stáit Aontaithe Mheiriceá, Donald Trump, go raibh na Stáit Aontaithe chun aitheantas a thabhairt feasta go hIarúsailéim mar phríomhchathair Iosrael.
Dáil Éireann. Is í Dáil Éireann teach íochtarach an Oireachtais, an pharlaimint i bPoblacht na hÉireann. Toghtar go díreach í ar a laghad uair amháin gach cúig bliana leis an gcóras ionadaíocht chionmhar agus an t-"Aonvóta Inaistrithe". Is í an chraobh is treise san Oireachtas í, agus i bhfad níos mó cumhachta aici ná mar atá ag an teach uachtarach, Seanad Éireann. In éineacht leis an tSeanad ritheann sí dlíthe a thagann i bhfeidhm má chuireann an tUachtarán a lámh leo, ach is féidir leis an Dáil neamhthoil an tSeanaid a shárú agus ní mór don Uachtarán glacadh le Bille atá rite ag an Oireachtas ach amháin má fheictear dó gur sárú ar an Bhunreacht atá ann. Is í an Dáil a ainmníonn Taoiseach lena cheapadh ag an Uachtarán. Cruinníonn an Dáil i dTeach Laighean i mBaile Átha Cliath ó 1922. 
Stair.
Bunaíodh an Chéad Dáil sa bhliain 1919. Ba Dháil réabhlóideach í, a bunaíodh an lá ar bhris Cogadh na Saoirse amach sa tír. B'é an Dara Dáil a bhí i bhfeidhm nuair a vótáil an Dáil ar son an Chonradh Angla-Éireannach i 1922, agus b'é an Tríú Dáil an chéad Dáil a toghadh faoi chóras an chonartha sin, i 1922 chomh maith. Mar gheall ar a n-easaontú leis an gConradh, staon na frith-chonraitheoirí ón Tríú Dáil agus ón gCeathrú Dáil, ach scar páirtí nua, Fianna Fáil, ó na frithchonraitheoirí eile i Sinn Féin sa bhliain 1926 ionas go mbeidís in ann páirt a ghlacadh sa Dáil faoi chóras an chonartha, agus ghlac an páirtí sin suíocháin i nDáil Éireann sa Chúigiú Dáil agus i ngach Dáil ina diaidh.
Leagadh amach ról bunreachtúil na Dála mar atá faoi láthair don chéad uair i 1937, nuair a cuireadh Poblacht na hÉireann ar bun mar stát, agus bunreacht nua ag baint léi.
Aistriúchán.
Ón gcéad lá cuireadh seirbhís aistriúcháin chomhuainigh (nó seirbhís ateangaireachta) ar fáil le linn shuíonna na Dála. Soláthraíodh an tseirbhís sin i Seomra na Dála i dtosach ach, ón mbliain 1991 i leith, déantar é a sholáthar ó stiúideo seachtrach a bhfuil nasc físe agus fuaime aige leis an Seomra.
Baill den 33ú Dáil.
Toghadh an 33ú Dáil in Olltoghchán na hÉireann, 2020. Is é seo a leanas ná miondealú na bpáirtithe go léir sa Dáil mar atá faoi láthair:
Crois Mhaoilíona. Baile i dtuaisceart Chontae Mhaigh Eo is ea Crois Mhaoilíona ("Crossmolina" as Béarla).
Sníonn Abhainn an Daoil tríd an mbaile, gar do bhruach thuaidh Loch Con.
Tá Crois Mhaoilíona suite naoi gciliméadar slí thiar ó Bhéal an Átha, ar bhóthar an N59 ar an mbealach go Baingear.
Stair.
Is dócha gur bhunaigh duine de mhunitir De Barra, a raibh talamh acu sa cheantar, mainistir Chrois Mhaoilíona. I 1306, gabhadh triúr Normannach mar gheall ar ghoid ón ab. Le linn an 15ú aois, ba le muintir De Búrca Crois Mhaoilíona ach i 1526, leag Ó Dónaill as Tír Chonaill caisleán Chrois Mhaoilíona.
Cuireadh deireadh leis an mainistir sna 1530dí, ach b'fhéidir nach raibh sé ag feidhmiú ag an am. Is beag de atá fós ann inniu.
29 Márta. Is é an 29 Márta an 88ú lá den bhliain de réir fhéilire Ghréagóra nó an 89ú lá i mbliain bhisigh. Tá 277 lá fágtha sa bhliain.
2 Samhain. Is é an 2 Samhain an 306ú lá den bhliain de réir fhéilire Ghréagóra nó an 307ú lá i mbliain bhisigh. Tá 59 lá fágtha sa bhliain.
Fine Gael. Páirtí polaitíochta i bPoblacht na hÉireann is ea Fine Gael. Tá sé ar an dara páirtí is mó i rialtas na hÉireann: tá séúr airí sinsearacha acu as cúigear déag, agus tá ceannaire an pháirtí, Leo Varadkar, ina Thaoiseach i láthair na huaire. Fuair an páirtí 20.9% de na vótaí céad-rogha agus 35 suíochán Dála in Olltoghchán 2020, á chur ar an tríú páirtí is mó sa Dáil. 
De réir mar a maíonn an páirtí féin, tá timpeall ar 30,000 duine ina mbaill d'Fhine Gael. Inniu, dearctar go ginearálta ar Fhine Gael mar an páirtí is faide ar an eite dheis de na páirtithe a bhfuil ionadaíocht acu i nDáil Éireann ó thaobh na heacnamaíochta de, agus iad ag tacú go mór le cánacha ísle agus polasaithe a thacaíonn leis na gnólachtaí. Ar cheisteanna sóisialta, meastar go bhfuil Fine Gael níos liobrálaí ná príomh-pháirtí traidisiúnta eile na hÉireann, Fianna Fáil, ach níos coimeádaí ná an chuid is mó de pháirtithe eite chlé na hÉireann. Tacaíonn an páirtí go láidir le ballraíocht na hÉireann san Aontas Eorpach, agus é ag cur in aghaidh Phoblachtánachas na láimhe láidre go tréan. 
Tá siad ina mball de Pháirtí Eorpach an Phobail i bParlaimint na hEorpa, agus is iad na páirtithe Críost-daonlathacha, a bhíonn go ginearálta ins an ghrúpa seo chomh maith, na páirtithe is cosúla le Fine Gael i mór-roinn na hEorpa.
Stair.
Téann stair Fhine Gael siar go dtí laethanta an Chogaidh Chathartha. Ach níor tháinig an páirtí ar an bhfód roimh an mbliain 1933, nuair a tháinig an Lár-Pháirtí Náisiúnta, Cumann na nGaedheal agus an Garda Náisiúnta (nó "Na Léinte Gorma" tráth dá raibh) le chéile. 
Polasaí i dtaobh na Gaeilge.
Bhí baint áirithe ag Fine Gael leis an "Language Freedom Movement" nuair a bhí an ghluaiseacht sin ag cur in aghaidh na "Gaeilge éigeantaí" sna 1960idí/1970idí, rud a tharraing míchlú áirithe frith-Ghaeilgeoireachta ar an bpáirtí ag an am. 
In Earrach na bliana 2006, d'éiligh Éanna Ó Cionnaith, ceannaire an pháirtí, go maolófaí ar stádas na Gaeilge sna scoileanna. Is í an chiall a bhain gluaiseacht na Gaeilge as an gcineál sin cainte ná gurbh é seandúchas an pháirtí ó laethanta an LFM a tháinig chun solais arís. 
Leanadh den pholasaí seo go dtí an bhliain 2011, ainneoin gan tacaíocht aon fhianaise a bheith ag an impleachtaí an pholasaí dar leo. Mar sin féin is beag cainte a rinneadh faoi tar éis allagar an toghcháin agus tuigeadh go raibh Páirtí an Lucht Oibre tar éis cur ina choinne mar pholasaí.
An Cósta Eabhair. Tír in iarthar na hAfraice is ea an Cósta Eabhair (Côte d'Ivoire i bhFraincis). Is é ainm oifigiúil na tíre ná Poblacht an Chósta Eabhair (République de Côte d'Ivoire).
Tá an Libéir, an Ghuine, Mailí, Buircíne Fasó agus Gána in aice di agus tá Murascaill na Guine sa deisceart.
Polaitíocht.
Bhí coup d'état sa tír sa bhliain 1999. Thosaigh cogadh cathartha sa bhliain 2002, a mhair go dtí 2007. Tá neamhchinnteacht pholaitiúil ann ó shin i leith.
Geilleagar.
Ceann de na tíortha is saibhre in iarthar teochreasach na hAfraice atá inti. Tháinig meath ar a ngeilleagar sna 1980idí, rud a chuir tús le tréimhse fada neamhchinnteacht pholaitiúil.
Murascaill na Guine. Is í Murascaill na Guine an chuid den Aigéan Atlantach in iardheisceart na hAfraice. Ceaptar gurb í ceartlár an domhain í toisc go bhfuil sí suite ar 0 céim domhanfhada agus 0 céim domhanleithéid araon.
Aibhneacha a ritheann isteach i Murascaill na Guine:
Tá an (Bight) Beníne agus an (Bight) Bonny ag críochtannacht leis an murascaille.
9 Eanáir. Is é an 9 Eanáir an naoú lá den bhliain de réir fhéilire Ghréagóra. Tá 356 lá fágtha sa bhliain nó 357 i mbliain bhisigh.
25 Eanáir. Is é an 25 Eanáir an 25ú lá den bhliain de réir fhéilire Ghréagóra. Tá 340 lá fágtha sa bhliain nó 341 i mbliain bhisigh.
5 Feabhra. Is é an 5 Feabhra an 36ú lá den bhliain de réir fhéilire Ghréagóra. Tá 329 lá fágtha sa bhliain nó 330 i mbliain bhisigh.
Tarluithe eile.
[[Catagóir:Dátaí|0205]]
[[Catagóir:Míonna|Feabhra, 05]]
13 Feabhra. Is é an 13 Feabhra an 44ú lá den bhliain de réir fhéilire Ghréagóra. Tá 321 lá fágtha sa bhliain nó 322 lá i mbliain bhisigh.
21 Feabhra. Is é an 21 Feabhra an 52ú lá den bhliain de réir fhéilire Ghréagóra. Tá 313 lá fágtha sa bhliain nó 314 i mbliain bhisigh.
22 Feabhra. Is é an 22 Feabhra an 53ú lá den bhliain de réir fhéilire Ghréagóra. Tá 312 lá fágtha sa bhliain nó 313 i mbliain bhisigh.
15 Eanáir. Is é an 15 Eanáir an 15ú lá den bhliain de réir fhéilire Ghréagóra. Tá 350 lá fágtha sa bhliain nó 351 i mbliain bhisigh.
20 Eanáir. Is é an 20 Eanáir an fichiú lá den bhliain de réir fhéilire Ghréagóra. Tá 345 lá fágtha sa bhliain nó 346 i mbliain bhisigh.
23 Márta. Is é an 23 Márta an 82ú lá den bhliain de réir fhéilire Ghréagóra nó an 83ú lá i mbliain bhisigh. Tá 283 lá fágtha sa bhliain.
Baile an Daighin, Contae Mhaigh Eo. Baile i gContae Mhaigh Eo is ea Baile an Daighin ("Ballandine" as Béarla). Tá sé suite ar bhóthar náisiúnta an N17 a ritheann ó Shligeach go Gaillimh, tuairim is 10km ó dheas ó Chlár Clainne Mhuiris agus gan ach 3km laistigh de theorann theas Chontae Mhaigh Eo.
Rithean Iarnród an Iarthair tríd an mbaile ar a bhealach idir Sligeach agus Baile Átha an Rí ach dúnadh stáisiún traenach Baile an Daighin sa bhliain 1963 agus dúnadh an líne go léir le linn blianta na 1980í. Tá feachtas ar bhun ó bhlianta na 1990í chun an chuid idir Clár Clainne Mhuiris agus Baile Átha an Rí a athoscailt.
Is as Baile an Daighin ó dhúchas é Pádraig Ó Coinín TD, iarcheannaire Páirtí Lucht Oibre na hÉireann.
Béal Átha Bhearaigh. Is ea Béal Átha Bhearaigh ("Bellavary" as Béarla) baile i gContae Mhaigh Eo.
Béacán. Baile i gContae Mhaigh Eo is ea Béacán ("Bekan" as Béarla).
Béal Deirg. Baile i gContae Mhaigh Eo is ea Béal Deirg ("Belderrig" as Béarla), atá lonnaithe ar chósta thuaidh an chontae. Tá clú agus cáil ar Bhéal Deirg mar gheall ar shuíomh seandálaíochta atá gar dó, Achaidh Chéide. Tá an sráidbhaile lonnaithe go díreach i gceartlár Ghaeltacht thuaisceart Mhaigh Eo. Labhraítear cainúint shainúil de Ghaeilge Chonnacht atá cosúil le Gaeilge Uladh sa cheantar.
Caorthannán. Baile i gContae Mhaigh Eo is ea Caorthannán ("Castlehill" as Béarla).
An Creagán Bán. Is baile i gContae Mhaigh Eo é an Creagán Bán ("Cregganbaun" as Béarla).
Maolla. Baile i gContae Mhaigh Eo is ea Maolla ("Hollymount" as Béarla).
Tá sé suite díreach idir Baile an Róba agus Clár Chlainne Mhuiris ar chlár deiscirt Maigh Eo.
Thosaigh taifid Caitliceach do Maolla i 1857. Tá taifid Eaglaise na hÉireann le fáil ar ais go 1845 agus thosaigh taifid an stáit i 1864. Téann inscríbhinní ar dromleaca thiar go na 1700í. Tá na taifid seo go léir coimeadtha ag an Ionad Taighde Clainne Deiscirt Mhaigh Eo.
An Caol. Baile i gContae Mhaigh Eo is ea An Caol ("Keel" as Béarla). Bhí 541 duine ina gcónaí sa Chaol sa bhliain 2002.
Cill Mheáin. Barúntacht agus baile i gContae Mhaigh Eo is ea Cill Mheáin ("Kilmaine" as Béarla).
Ros Dumhach. Baile fearainn agus sráidbhaile in iarthuaisceart Contae Mhaigh Eo is ea Ros Dumhach ("Ross Port" as Béarla). Áirítear é faoin mbarúntacht Iorrais agus tá sé mar chuid den pharóiste Chill Chomáin. Tá sé lonnaithe gar do bhéal Cnocán na Líne ar an ros ina chruinnítear Abhainn Gleann na Muaidhe, Abhainn Muing na Bó agus Abhainn Gaoth Déanaí. Sreabhann siadsan go léir isteach san inbhear i Sruth Fada Conn. Tá achar de 1,446 acra ann.
Stair.
Ba le Clann Bhairéid a bhí Ros Dumhach sa bhliain 1636.
Bournes
Thart ar an mbliain, fuair Thomas Bournes, ball de fórsa Chromeail ó Contae Shligigh seilbh ar an áit agus ar Muing na Bó ó Arthur Shaen. 
Gás.
I Mí Eanáir 2005 thosaigh Shell ag tógáil scaglann gáis i Ros Dumhach. Ba cheist chonspóideach an tógáil ag an am, mar gheall ar imníthe shláinte, sábháilteacht agus truailliú. Bhí feachtas ann, Shell chun Sáile, i gcoinne na scéime. 
Sa bhliain 2015, bronnadh ceadúnas ar Shell chun gás a thabhairt i dtír (ach le raon coinníollacha maidir lena úsáid). Beidh Gort na Coiribe ídithe i gceann cúpla bliain.
Sruthair. Baile i gContae Mhaigh Eo is ea Sruthair ("Shrule" as Béarla), ar an teorainn idir Maigh Eo agus Contae na Gaillimhe. Tá Aindrias de Staic as an baile.
An Nua-Shéalainn. Tír sa leathsféar theas is ea an Nua-Shéalainn. Tugtar ‘Aotearoa’ ar an Nua-Shéalainn i Maorais, teanga na bPolainéiseach a chuir fúthu inti corradh is míle bliain ó shin. Ciallaíonn an t-ainm ‘Tír an scamaill fhada bháin’.
Tá dhá phríomhoileán agus a lán oileán beag inti. Is daonlathas parlaiminteach í. Is ball den Chomhlathas í. Tá sí freagrach as na stáit fhéinrialacha Oileáin Cook agus Niue. Riarann sé Oileáin Tócalá agus Spleáchríoch Ross.
Córas sláinte.
Is féidir árachas sláinte príobháideach a cheannach ann le héalú ó liostaí fada feithimh. Tá dhá phríomhchineál áracahis ann; ceann iomlán a chlúdaíonn cúram in otharlanna agus gnáthchostais leighis ar nós Dochtúirí Teaghlaigh nó cuairteanna ar an bhfisió, nó clúdach speisialta a chlúdaíonn obráidí roghnacha, speisialtóirí, billí otharlann ach ní cúram leighis eile. Caitear le héigeandálacha sa chóras poiblí.
Aontas na nÉimíríochtaí Arabacha. Is tír sa Meán-Oirthear í Aontas na nÉimíríochtaí Arabacha. Is aontas seacht Éimíríocht í atá faoi cheannaire amháin, Khalifa bin Zayed Al Nahayan anois, ach bhí a athair, Sheikh Zayed bin Sultan Al Nahyan ina cheannaire ó thús an stáit sa bhliain 1971 go dtí 2004. Feictear mar laoch é sna hÉimíríochtaí. Is tír Ioslamach í ach tá méid an-mhór daoine anseo ó thíortha eile, go háirithe an India nach bhfuil Ioslamach. Tá 3.23 milliún duine as daonra 4.02 milliún anseo ó thíortha eile.
Cruthaíodh an t-aontas sa bhliain 1971 nuair a cheangail sé dena stáit le chéile. Chuaigh Ras al-Khaimah isteach ann i 1972. Roimhe sin, bhí aontú ag na sheikh sa réigiún leis na Breatanaigh. Ach ní raibh ann ach gaineamh de fhormhór. Ach faigheadh ola sa réigiún. Ceaptar Zayed bin Sultan Al Nahyan mar an duine a d'úsáid an ola chun tír nua-aimseartha a chruthú. Anois tá tionscal neart turasach ann se réigiún, go háirithe i nDubai. Tá siad ag iarradh tionscail nua a chruthú toisc go raibh na gustal ola neamhsíor. Tá caighdeán saol an-mhaith ag na daoine, inchurtha le tíortha forbairte Eorpa.
Is iad seo a leanas na hÉimíríochtaí san Aontas:
2 Márta. Is é an 2 Márta an 61ú lá den bhliain de réir fhéilire Ghréagóra nó an 62ú lá i mbliain bhisigh. Tá 304 lá fágtha sa bhliain.
10 Márta. Is é an 10 Márta an 69ú lá den bhliain de réir fhéilire Ghréagóra nó an 70ú lá i mbliain bhisigh. Tá 296 lá fágtha sa bhliain.
18 Márta. Is é an 18 Márta an 77ú lá den bhliain de réir fhéilire Ghréagóra nó an 78ú lá i mbliain bhisigh. Tá 288 lá fágtha sa bhliain.
26 Márta. Is é an 26 Márta an 85ú lá den bhliain de réir fhéilire Ghréagóra nó an 86ú lá i mbliain bhisigh. Tá 280 lá fágtha sa bhliain.
6 Aibreán. Is é an 6 Aibreán an 96ú lá den bhliain de réir fhéilire Ghréagóra nó an 97ú lá i mbliain bhisigh. Tá 269 lá fágtha sa bhliain.
14 Aibreán. Is é an 14 Aibreán an 104ú lá den bhliain de réir fhéilire Ghréagóra nó an 105ú lá i mbliain bhisigh. Tá 261 lá fágtha sa bhliain.
28 Iúil. Is é an 28 Iúil an 209ú lá den bhliain de réir fhéilire Ghréagóra nó an 210ú lá i mbliain bhisigh. Tá 156 lá fágtha sa bhliain.
Baile Haicéid. Baile i gContae Cheatharlach is ea Baile Haicéid ("Hacketstown" as Béarla).
Balana. Baile i gContae Cheatharlach is ea Balana ("Ballon" as Béarla). Tá sé suite ar an N80 idir Inis Córthaidh agus Ceatharlach, taobh leis an ceangail N81. Níl an baile i suite ach timpeall 4 ciliméadar ón tSáine freisin.
An Bhuiríos, Contae Cheatharlach. Baile i gContae Cheatharlach is ea An Bhuiríos ("Borris" as Béarla).
Cluain na nGall. Baile i gContae Cheatharlach is ea Cluain na nGall ("Clonegal" as Béarla).
Cluain Mhór. Baile i gContae Cheatharlach is ea Cluain Mhór ("Clonmore" as Béarla).
Míseal. Baile i gContae Cheatharlach is ea Míseal ("Myshall" as Béarla).
Muine Bheag. Baile i gContae Cheatharlach is ea Muine Bheag ("Bagenalstown" as Béarla).
Ráth Bhile. Baile i gContae Cheatharlach is ea Ráth Bhile ("Rathvilly" as Béarla).
An Tulach. Baile i gContae Cheatharlach is ea an Tulach ("Tullow" as Béarla).
Stair.
Ar 2 Iúil 1798, gabhadh an tAthair Seán Ó Murchú, ceannaire Éirí Amach 1798, agus é i bhfolach i gclós feirme sa cheantar.
Cuireadh triail armchúirte air ar an toirt agus tréas ina leith sa Tulach. Rinneadh céasadh air agus crochadh é. Baineadh a chloigeann de agus cuireadh ar taispeáint é, le feiceáil ag cách.
An Urnaí. Baile i gContae Cheatharlach is ea an Urnaí ("Nurney" as Béarla).
Morning View. Is albam é Morning View seolta le Incubus. Scaoileadh é ar an 23 Meán Fómhair, 2001.
Bhí an t-albam ar fad cláraithe sa Teach Morning View i gCalifornia, SAM. Bhí cúpla amhráin neamh-sheolta ón diosca seo. Is iad seo a leanas amhráin neamh-sheolta nó teidil eile ar amhráin: "Anything", "Puzzle", "I Dream of Fiji", "Police Car", "Coffee Date with Content", "Peel My Mañana".
Clár.
"(gach amhrán scríofa le hIncubus)"
A Crow Left of the Murder. Is é A Crow Left of the Murder... an t-album is lú seolta le hIncubus. Scaoileadh é ar an 3 Feabhra 2004.
Is é an chéad uair atá Ben Kenney ar albam Incubus, a d'ionadaigh Alex Katunich ar an dordghiotár. Bhí cosc ar an amhrán "Megalomaniac" toisc go raibh sé ró-pholaitiúil. Tharla sé sin tar éis an scannal faoi eachtraí Janet Jackson ag leath-am ag an Superbowl, nuair a nochtadh a leathchíoch beo ar an teilifís.
Clár.
"(gach amhráin scríofa le hIncubus)"
Alex Katunich. Is iarbhall den ghrúpa ceoil Meiriceánach Incubus é Alex Katunich, nó Dirk Lance mar a thugtaí air in ómós don aisteoir pornografach agus é fós sa bhanna. Sheinn sé an dordghiotáir ar feadh trí bliana déag leo sular fhág sé sa bhliain 2001 tar éis an camchuairt a rinneadh don albam "Morning View". Tháinig Ben Kenney ón bhanna The Roots isteach ina áit. 
Sa lá inniu tá sé i mbun an chomhlachta Spiderman.tv, a chruthaíonn ceol d'físchluichí.
Ben Kenney. Seinneann Ben Kenney an dordghiotár sa bhanna Incubus.
Tír Chonaill. Ríocht Ghaelach na meánaoise ba ea Tír Chonaill, air go garbh áit a bhfuil Contae Dhún na nGall i gcúige Uladh an lae inniu. Ag a hachar is mó, bhí inti cuid de chontaetha in aice léi. Áit dúchais Chineál Chonaill de chuid Uí Néill an Tuaiscirt a bhí inti.
Ó thús a bunaithe ag Conall Gulban sa 5ú haois, fo-aonaid Ailigh ba ea an tuath, i dteannta le Cineál Eoghain, gaoil Chineál Chonaill trí Niall Naoighiallach, mar a mhaíodh. Thángadar i réim agus cumhacht na nUladh ag dul i léig, a laghdaigh a riocht in oirthuaisceart na cúige.
Sa 12ú haois, scaradh ríocht Ailigh in dhá leath. D'éirigh an tuath Chineál Chonaill ina Tír Chonaill, faoi cheannas Uí Domhnaill. Tharla troid ann i rith Cogadh na Naoi mBliana ag deireadh na 16ú haoise. Sa bhliain 1607, tugadh le chéile é i Ríocht na hÉireann faoi riail na Sasanach, tar éis Teitheadh na nIarlaí, Ruairí Ó Domhnaill, 1d Iarla Thír Conaill ina measc.
Tíreolaíocht.
Bhíodh Tír Chonaill suite go formhór i gContae Dhún na nGall mar atá inniu ann, cé go raibh an ríocht níos mó tráth, agus inti cuid de chontaetha Doire, Tír Eoghain, Fear Manach, Liatroma agus Sligigh. Dar le Seathrún Céitinn, bhíodh inti na barúntachtaí Cairbre i Sligeach, Ros Clochair (Dartraí) i Liatroim agus an Machaire Buí, go formhór Tuath Ratha agus Lorg, i bhFear Manach.
Deoise Ráth Bhoth.
Ba í Críostaíocht Chaitliceach an reiligiún is suntasaí i ríocht Tír Chonaill.
Bhí bunaitheoir na clainne, Conall Gulban, an chéad rí tiontaithe ag Naomh Pádraig, mar a mhaítear. Meastar gurb ar cheann de thriúr naomhphatrúin na hÉireann é Naomh Colm Cille, a rugadh ag Conbháil.
Is ionann go garbh iad, ó thaobh críocha de, Tír Chonaill agus Deoise Ráth Bhotha, cruthaithe ag Sionad Ráth Bhreasail sa bhliain 1111.
Níos deireanaí, chuir Cineál Chonaill an cros mar tsiombal ar a gcuid armas agus ghlac an mana "in hoc signo vinces".
Ard Raithin. Baile i gContae na Gaillimhe is ea Ard Raithin ("Ardrahan" as Béarla). Tá 540 duine ina gcónaí ansin.
Baile Conaola. Baile i gContae na Gaillimhe is ea Baile Conaola ("Ballyconneely" as Béarla).
Baile Chláir. Is baile é Baile Chláir ("Claregalway" as Béarla) atá suite taobh thoir de Chathair na Gaillimhe i gContae na Gaillimhe. Tá 1,536 Gaeilgeoir ina gcónaí ann.
Baile Locha Riach. Baile i gContae na Gaillimhe in iarthar na hÉireann is ea Baile Locha Riach ("Loughrea" as Béarla). Tá tuairim is 5,500 duine ina gcónaí ansin. Tagann ainm an bhaile ón loch - "loch riabhach" - atá in aice na háite.
Líonra Gaeilge.
Ainmnaíodh Baile Locha Riach mar líonra Gaeilge. D'fhógair Foras na Gaeilge ag ndeireadh 2015 go mbeidh cúig cheantar aitheanta mar Líonraí Gaeilge in Éirinn. Is iad Cluain Dolcáin; Inis; Carn Tóchair agus Béal Feirste na líonraí eile timpeall an oileán.
Baile Mór Shíol Anmchadha. Tá an Baile Mór nó Baile Mór Síol Anmchadha ("Lawrencetown" as Béarla) suite i gContae na Gaillimhe in iarthar na hÉireann. Tuairim is 400 duine atá ina gcónaí ann. Tá sé suite ar bhóthar réigiúnach an R355 ar an taobh theas de Bhéal Átha na Sluaighe, naoi míle slí ón mbaile sin.
Bhí muintir Uí Mhadadháin i gceannas ar an gceantar fadó. D'eascair an sloinne ón bhfocal "madadh". Bhaineadar le munitr Uí Maine. Shíolraigh siad ó Mhadadhán, mac le Gadhra Mór a bhí ina rí ar Uí Maine ó 1014 go 1027. Maraíodh Madhadhán sa bhliain Madadhan 1008. Bhí muintir Uí Mhadadháin ina ríthe ar Shíol Anmchadha: bhaineadar neamhspleáchas amach i lár an 11ú céad.
Is ionann Síol Anmchadha agus barúntacht an Longfoirt i gContae na Gaillimhe agus paróiste Lusmhaigh i gContae Uíbh Fhailí.
Béal an Daingin. Baile i gContae na Gaillimhe is ea Béal an Daingin ("Bealadangan" as Béarla).
Béal Átha Ghártha. Baile i gContae na Gaillimhe is ea Béal Átha Ghártha ("Ballygar" as Béarla). Bhí 642 duine ina gcónaí i mBéal Átha Ghártha sa bhliain 2002.
Béal Átha Mó. Is sráidbhaile i gContae na Gaillimhe é Béal Átha Mó ("Ballymoe" as Béarla), atá suite i dtuaisceart an chontae ar an tSuca (abhainn). Ritheann an bóthar N60 tríd an baile. Tá trí nasc bóthar eile ag an mbaile, an R360 go Dún Mór, an R367 go Tuilse, agus an R364 go Gleann na Madadh.